ડબ્લ્યુએમઓ મુજબ કોઈ પણ તોફાનને સંખ્યાના બદલે કોઈ નામથી યાદ રાખવાનું સરળ હોય છે. વળી, મીડિયામાં આવતા વોર્નિંગ મેસેજ માટે નામ વધુ સરળ રહે છે. આ ઉપરાંત કોઈ પણ તોફાનનું નામ રાખવાનથી જહાજો, કાંઠાના વિસ્તારો અને તેના પર નજર રાખતા સ્ટેશનોને પણ ઘણો ફાયદો મળે છે. જો કોઈ તોફાનનું નામ છે તો તેના વિશે જાણકારી અદલાબદલી કરવી પણ સરળ બની જાય છે. કેટલાક વિશેષજ્ઞોના જણાવ્યા મુજબ કોઈ તોફાનને નામ આપવાથી તે વિસ્તારના લોકો પોતાના બચાવની તૈયારી કરી શકે છે અને સાથે જ વોર્નિંગ્સમાં તેમની રુચિ વધી જાય છે.